
DIRECȚIA DE ASISTENȚĂ SOCIALĂ MUNICIPIUL VASLUI
Compartiment Resurse Umane, Salarizare
Nr.  14081 din 27.10.2026    
ANUNȚ
      Direcția de Asistență Socială Municipiul Vaslui cu sediul în Vaslui, Str. Spiru Haret nr. 2, CIF 34449544, organizează concurs conform Ordinului ministrului sănătății nr. 166/2023 cu modificările și completările ulterioare și a art. IV alin.(11) din Ordonanţa de Urgenţă nr. 34/2023 privind unele măsuri fiscal - bugetare, pentru ocuparea unui post contractual de execuție vacant de medic, cu ½ normă, în cadrul Serviciului Asistență Medicală și Servicii Sociale pentru Copii–Compartimentul Cabinete medicale din unități de învățământ preuniversitar de stat-Cabinete medicale grădinițe și creșe, pentru asigurarea asistenței medicale a antepreșcolarilor.
· 1 post – funcţie contractuală de execuție vacantă de medic, grad profesional specialist, cu drept de liberă practică, în specialitatea medicină de familie, ½ normă, pe perioadă nedeterminată, în cadrul Serviciului Asistență Medicală și Servicii Sociale pentru Copii – Compartimentul Cabinete medicale din unități de învățământ preuniversitar de stat - Cabinete medicale grădinițe și creșe, concurs organizat în data de 23.11.2026, ora 1100;
Durata timpului de lucru este de 3h și 30 min/zi – 17h și 30min/ săptămână cu asigurarea timpului liber corespunzător.

DOSARELE DE CONCURS PENTRU ÎNSCRIERE TREBUIE SĂ CONŢINĂ:

(1) Înscrierea la concurs pentru postul publicat se face la unitatea care a publicat postul vacant  pentru concurs.
(2) În vederea înscrierii pentru concurs, a cărui publicitate a fost asigurată conform legii, candidatul va depune la unitatea care a publicat postul un dosar cuprinzând următoarele documente:
    a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice ;
b) copia diplomei de licenţă şi certificatul de medic specialist în specialitatea medicină de familie;
c) copie a certificatului de membru al organizaţiei profesionale cu viza pe anul în curs;
d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;
e) acte doveditoare pentru calcularea punctajului prevăzut în anexa nr. 3 la ordin;
f) certificat de cazier judiciar sau, după caz, extrasul de pe cazierul judiciar;
g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) copia actului de identitate sau orice alt document care atestă identitatea, potrivit legii, aflate în termen de valabilitate;
j) copia certificatului de căsătorie sau a altui document prin care s-a realizat schimbarea de nume, după caz;
k) curriculum vitae, model comun european.

(3) Documentele prevăzute la alin. (2) lit. d) şi f) sunt valabile 3 luni şi se depun la dosar în termen de valabilitate.
(4) În cazul posturilor de biolog debutant, biochimist debutant sau chimist debutant, documentele prevăzute la alin. (2) lit. c) şi d) se înlocuiesc cu declaraţia pe propria răspundere a candidatului.
(5) În vederea participării la concurs, candidaţii depun dosarul de concurs în termen de 10 zile lucrătoare de la data afişării anunţului pentru ocuparea unui post vacant.
(6) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(7) Copiile de pe actele prevăzute la alin. (2) lit. b), c), i) şi j), precum şi copia certificatului de încadrare într-un grad de handicap prevăzut la alin. (6) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
(8) Documentul prevăzut la alin. (2) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (2) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
(9) Documentul prevăzut la alin. (2) lit. g) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.
(10)Dosarele de concurs se depun la Compartimentul resurse umane, salarizare sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la alin. (5).
(11) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platforma informatică a unităţii organizatoare, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (7) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
(12) Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
(13) Nerespectarea prevederilor alin. (10) şi (12), după caz, conduce la respingerea candidatului.
(14) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la alin. (5), propunerea sa privind instrumentele necesare pentru asigurarea accesibilităţii probelor de concurs

CONDIȚII GENERALE DE PARTICIPARE
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
|[c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; (text original în vigoare până la 16 decembrie 2025) ]| 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; (literă abrogată de la 16 decembrie 2025 prin art. I pct. 4 din Ordinul M.S. nr. 1964/2025) c) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
d) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
e) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
f) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
g) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice.
CONDIȚII SPECIFICE DE PARTICIPARE
· pregătire de bază: studii superioare de lungă durată sau studii universitare de licență în domeniul sănătate, specializarea medicină;
· pregătire de specialitate: studii de rezidențiat cu obținerea certificatului de confirmare în specialitatea „medicină de familie”, cu excepția medicilor de medicină generală, absolvenți ai Facultății de Medicină din România, promoție anterioară anului 2005, care nu au dobândit calificarea de medic specialist, dar au întrunit condițiile de exercitare a profesiei în baza prevederilor legale în vigoare la data respectivă și care, la data aderării României la Uniunea Europeană, furnizau servicii de asistență medicală primară în sistemul asigurărilor sociale de sănătate;
· autorizații speciale pentru exercitarea atribuțiilor postului: - să dețină certificat de membru al Colegiului Medicilor din România;
- să dețină aviz anual privind exercitarea profesiei de medic;
- să dețină asigurare de malpraxis medical;
- să dețină certificat de confirmare medic specialist în specialitatea „medicină de familie’’, (cu excepția prevăzută la pregătirea de specialitate);
· vechime în muncă: nu este necesară vechime în muncă;
· definirea sumară a atribuțiilor postului: răspunde de starea de sănătate a efectivelor deservite; organizează, în baza ordinelor și instrucțiunilor în vigoare, activitatea curativo-profilactică și sanitarăntiepidemică și răspunde de buna desfășurare a acestora, răspunde de aplicarea și respectarea legislației specifice domeniului medical.

CONCURSUL SE VA ORGANIZA CONFORM CALENDARULUI URMĂTOR:
Depunerea dosarelor se face în perioada 29.10.2026–11.11.2026, de luni până joi, între orele 1200–1600, iar vineri, între orele 0800–1300, la Compartimentul Resurse Umane, Salarizare din cadrul Direcției de Asistență Socială Municipiul Vaslui, str. Spiru Haret nr. 2, biroul nr. 6. Relații suplimentare se pot obține la telefon 0235/310999, interior 406, sau la adresa de e-mail resursedas@primariavaslui.ro.
Selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în anexa nr. 3 la ordin, se realizează în termen de două zile lucrătoare de la data expirării termenului de depunere a dosarelor de concurs, respectiv în perioada 12.11.2026–13.11.2026;
Afișarea rezultatelor selecției dosarelor și a punctajului rezultat din analiza și evaluarea activității profesionale și științifice: 16.11.2026;
Depunerea contestațiilor privind selecția dosarelor și punctajul rezultat din analiza și evaluarea activității profesionale și științifice: până la 17.11.2026;
Afișarea rezultatelor soluționării contestațiilor privind selecția dosarelor și punctajul rezultat din analiza și evaluarea activității profesionale și științifice: 18.11.2026;

Proba scrisă: 23.11.2026, ora 1100
Afișarea rezultatelor probei scrise: 24.11.2026;
Depunerea contestațiilor privind proba scrisă: 25.11.2026;
Soluționarea contestațiilor privind proba scrisă și afișarea rezultatelor se realizează în termen de 24 de ore de la înregistrarea fiecărei contestații.

Proba practică: 02.12.2026, ora 1100
Afișarea rezultatelor probei practice: 03.12.2026;
Depunerea contestațiilor privind proba practică: până la 04.12.2026;
Soluționarea contestațiilor privind proba practică și afișarea rezultatelor se realizează în termen de 24 de ore de la înregistrarea fiecărei contestații;
Afișarea rezultatelor finale: 07.12.2026.
După afișarea rezultatelor selecției dosarelor și a punctajului probei D, respectiv a rezultatelor probei scrise și probei practice, candidații nemulțumiți pot depune contestație la secretariatul comisiei de concurs, în termen de cel mult o zi lucrătoare de la data și ora afișării rezultatului, sub sancțiunea decăderii din acest drept.
Comunicarea rezultatelor fiecărei etape a concursului se face prin afișare la sediul Direcției de Asistență Socială Municipiul Vaslui, str. Spiru Haret nr. 2, și pe pagina de internet a instituției, utilizând codul numeric de identificare atribuit fiecărui candidat.
[bookmark: _Hlk177457020]Sunt declarați admiși la proba scrisă și proba practică, candidații care au obținut minimum 50 puncte. 
La proba practică vor participa doar candidații care au fost declarați admiși la proba scrisă. Punctajul final se calculează ca medie aritmetică a punctajelor obținute la proba scrisă și la proba practică. La punctaje finale egale, departajarea se face în funcție de punctajul obținut la proba scrisă, iar dacă egalitatea se menține, în funcție de punctajul probei D.
Comunicarea rezultatelor la fiecare probă a concursului se face prin specificarea punctajului final al fiecărui candidat și a mențiunii «admis» sau «respins», la sediul instituției și pe pagina de internet a instituției. 

Tematica pentru proba scrisă

1. Particularităţile diagnosticului şi tratamentului în medicina de familie;
2. Medicina preventivă (noţiuni fundamentale şi vaccinarea copilului);
3. Alimentaţia sugarului şi a copilului;
4. Atitudinea medicului de familie în faţa unor simptome comune la copil: edemele, cefaleea, tusea, constipaţia, diareea, oboseala, ameţeala, adenopatia, durerile abdominale, tremurăturile, febra la copil;
5. Semne şi simptome în pediatrie, abordarea psihologică a copilului bolnav şi a familiei
6. Boli carenţiale ale sugarului şi copilului;
7. Primul ajutor prespitalicesc în principalele urgenţe medico-chirurgicale (Reacţia anafilactică, Stop cardio- respirator, lnsuficienţa respiratorie acută, Astmul acut sever, Convulsiile, Colica biliară, Colica apendiculară, Colica renală, Retenţia acută de urină, Epistaxisul, Întepături, Muşcături de insecte);
8. Urgenţe la sugar şi copil;
9. Afecţiuni respiratorii la sugar şi copil;
10. Afecţiuni cardiovasculare la sugar şi copii (Cardiopatii congenitale, Insuficienţa cardiacă);
11. Afecţiuni digestive la sugar şi copil (Boala diareică, Boala de reflux gastro-esofagian la copil, lnfectia cu H. Pylori la copil, Gastroenterita acută, Apendicita acută, Constipaţia);
12. Afecţiuni renale la sugar şi copil (lnfecţii de tract urinar, Glomerulonefrite acute, Sindrom nefrotic, Reflux vezico-ureteral la copil); 
13. Afecţiuni metabolice la sugar şi copil (Diabetul zaharat, Obezitatea, Rahitismul) 
14. Afecţiuni hematologice la sugar şi copil (Sindromul anemic, Sindroame hemoragipare)
15. Afecţiuni endocrine la sugar şi copil (Hipertiroidism congenital, Criptorhidia, Sindrom poliuro-polidipsic);
16. Afecţiuni neurologice la sugar şi copil (Sindromul copilului hipoton, Convulsiile ocazionale);
17. Afecţiuni dermatologice copil: celulita şi alte infecţii cutanate bacteriene (Impetigo, Eritrasma, Celulita, Foliculita, Furunculul, Carbunculul, Ectima, Erizipelul);
18. Dermatitele Alergice, Parazitoze Cutanate, Micoze Cutanate;
19. Afecţiuni oftalmofogice (Ochiul roşu, Traumatismele ochiului);
20. Boli infecţioase ale copilăriei;
21. Boli reumatismale la sugar şi copil (Artrita reumatoidă juvenilă, Reumatism articular acut).

Tematică pentru proba practică

1. Îngrijiri profilactice în colectivitate;
2. Identificarea şi combaterea factorilor de risc;
3. Examenul medical de bilanţ;
4. Interpretarea şi integrarea clinică a unui buletin cu examen de laborator patologic;
5. Utilizarea dispozitivelor inhalatorii;
6. Corelaţia indicilor de greutate şi înălţime copil;
7. Examenul clinic al unui sugar;
8. Consilierea privind alimentatia naturala şi complementară a sugarului;
9.    Efectuarea unei catagrafii de vaccinare, tehnica efectuării unei vaccinări (tipuri de vaccinuri, locuri de inoculare, consiliere privind creşterea acceptării vaccinării), indicarea unei scheme de recuperare la vaccinare;
10. Efectuarea examenului clinic al aparatului locomotor;
11. Efectuarea examenului neurologic în cabinetul medicului de familie;
12. Acordarea primului ajutor prespitalicesc;
13. Atribuţiile medicului în colectivităţile de antepreşcolari/preşcolari/şcolari;
14. Normele de igienă din unităţile pentru ocrotirea, educarea, instruirea, odihna şi recreerea copiilor şi tinerilor;
15. Alimentaţia antepreşcolarilor, preşcolarilor şi elevilor.



Bibliografia recomandată pentru probele scrisă şi practică

1. Matei D. - sub redactia - Esentiaţul în Medicina de familie - ediţia a patra, revizuită şi îmbogăţită, Editura Medicală Amaltea 2023, sau varianta actualizată;
2. Smith M.A., Shimp L.A., Schrager S., Medicina de familie - Manual de tratament şi profilaxie în ambulatoriu, editia a VI-a, Editura LANGE, tradus în Editura ALL, 2017;
3. Pleşca Doina Anca, Protocoale de diagnostic şi tratament în pediatrie, Editura Amaltea, 2023, sau varianta actualizată;
4. Dumitru Matei, Îndreptar practic de medicină de familie, Editura Medicală Amaltea, editia a 4-a 2021, sau varianta actualizată;
5. Ghid de prevenţie pentru medicul de familie
https://proiectpdp1.insp.gov.ro/ghiduri/
6. Oana S.C, Bruckner I. V., Gurghean A. Diagnosticul clinic în ambulatoriu, Editura ALL, 2017
7. Evaluarea şi managementul articulaţiilor dureroase - ghid de practică, 2013, disponibil la: www.ghidurimedicale.ro
8. Ordinul ministrului sănătăţii şi al ministrului educaţiei nr. 1503/6821/2025 privind asigurarea asistenței medicale a preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos;       
9. Ordinul ministrului sănătăţii nr. 1456/2020 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor;
10. Ordin ministrului sănătăţii nr. 541/2025 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi în unităţile de învăţământ preuniversitar.

Proba scrisă, programată în data de 23.11.2026, ora 1100 și proba practică, programată în data de 02.12.2026, ora 1100, se vor desfășura la Clubul Prietenia Vaslui, situat în Str. N. Iorga, nr. 62


	Afișat astăzi 29.10.2026 ora 0800




